Diari Oficial de la Generalitat Valenciana


Sumari del DOGV 4900, del 10-12-2004 (2004/12926)

Informació pública de l'alternativa tècnica de programa d'actuació integrada del sector Tulell.
-----------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12832


Organisme emissor
:   Ajuntament d'Alzira

Tipus de document
:   Anunci

Informació pública de l'alternativa tècnica de programa d'actuació integrada del sector Tulell. [2004/M12576]
  
L'Alcaldia Presidència de l'Ajuntament d'Alzira, en data 1 de desembre de 2004, ha dictat el següent
  
Decret número 87. Urbanisme
  
«Vist l'expedient relatiu a l'actuació integrada Tulell.
  
Antecedents
  
1. El Ple de l'Ajuntament, en sessió celebrada el dia 5 de novembre de 2004, va acordar aprovar les bases per a la selecció de l'agent urbanitzador del sector Tulell, publicades el dia 12 del mateix mes.
  
2. L'empresa Promociones Sollana, SL ha presentat, amb data 29 de novembre de 2004, registre d'entrada número 24184, escrit acompanyat d'alternativa tècnica del programa d'actuació integrada per al sector Tulell. La susdita alternativa es compon de memòria de programa, projecte d'urbanització i projecte d'aparcament subterrani per al bulevard principal.
  
3. En data de 30 de novembre s'ha emés un informe pels servicis tècnics municipals.
  
4. En data de 30 de novembre s'ha emés un informe pels servicis jurídics del Servici d'Urbanisme.
  
Fonaments de dret
  
1. El present procediment es regix pel que establix la Llei 6/1994, de 15 de novembre, Reguladora de l'Activitat Urbanística, i pel Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, amb les especificacions establides en les bases de programació i selecció aprovades per l'Ajuntament.
  
2. L'òrgan competent per a acordar el sotmetiment a informació pública de les alternatives tècniques, és l'alcalde, d'acord amb el que disposa l'article 45.2.B) de la Llei 6/1994.
  
Per tot això, i de conformitat amb les competències pròpies d'Alcaldia, resolc:
  
Primer
  
Sotmetre a informació pública l'alternativa tècnica de programa d'actuació integrada del sector Tulell, formulada per l'empresa Promociones Sollana, SL, per mitjà de la publicació d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana.
  
Segon
  
Remetre avís del contingut de l'edicte al domicili fiscal dels que consten en el cadastre com a titulars de drets afectats per l'actuació proposada.
  
Tercer
  
Atorgar als distints interessats un termini de 20 dies hàbils, a comptar a partir del dia següent a la publicació de l'edicte en el Diari Oficial de la Generalitat Valenciana, per a formular al·legacions i suggeriments.
  
Quart
  
Establir un termini de 20 dies hàbils, a comptar a partir del dia següent a la publicació de l'edicte en el Diari Oficial de la Generalitat Valenciana, per a la presentació d'altres alternatives tècniques de programació que pretenguen competir amb la inicialment presentada, en els termes establits en les bases de programació. Este termini quedarà prorrogat per altres 20 dies hàbils addicionals, si algun aspirant, durant els 10 primers dies hàbils es compromet a presentar una alternativa tècnica original (substancialment diferent de la inicial).
  
Quint
  
Establir un termini de 15 dies hàbils, a comptar de l'endemà a la finalització del termini assenyalat en l'apartat anterior, per a la presentació de proposicions juridicoeconòmiques en sobre tancat, amb els requisits establits en les bases de selecció. Totes les actuacions podran s'objecte de consulta i al·legació durant els 10 dies següents a l'obertura de pliques.
  
Sext
  
Establir com a data de l'acte d'obertura de les proposicions juridicoeconòmiques, el dia hàbil següent a la finalització del termini per a presentar-les, a les 12.00 hores, a la casa consistorial.»
  
El que es publica als efectes oportuns, amb l'advertiment que el present acte és de tràmit, i no és procedent cap recurs, sense perjuí que en els supòsits de l'article 107.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es puga interposar, en el termini d'un mes, recurs de reposició davant de l'òrgan que el va dictar, o recurs contenciós administratiu, en el termini de dos mesos, davant del Tribunal Superior de Justícia de la Comunitat Valenciana i sense perjuí d'altres recursos que s'estimen oportuns.
  
Davant de la impossibilitat de remetre avís amb el contingut del decret de sotmetiment a informació pública al domicili fiscal de Salvador Pelufo Garrigues, que figura en el cadastre com a titular de drets afectats, però del qual no consta domicili a què remetre l'avís de referència, i per tal de fer efectiu el que establix l'article 46.3 de la LRAU, que establix que no és preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels que consten en el cadastre com a titulars de drets afectats per l'actuació proposada, que servisca la present publicació del decret per entendre complit el tràmit de remissió de l'avís amb el contingut de l'edicte.